السلام عليكم ورحمة الله وبركاته اعوذ بالله السميع العليم من الشيطان الرجيم. بسم الله الرحمن الرحيم الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد
اليوم باذن الله تبارك وتعالى آآ نتكلم آآ حول مرض جديد من الامراض اللي ممكن تصيب الانسان وبالفعل من الامراض المهلكة لهذا الانسان حابب من البداية قبل ما ابدأ درسي معكم
اقول لكم على موقف انا اتعرضت له من حوالي شهرين كده الموقف ده كنت انا راجع من القناة وحد من اخواننا حبايبنا اللي قاعدين في القاهرة كلمني انت راجع المنصورة فقلت له اه
قال لي خلاص انتظرني بس على الدائري نزلة كده المعادي وانا ان شاء الله اجي لك اه نروح سوا ما فيش اي مشكلة خالص انتظرت على الطريق وانا قاعد بقى مشغول في حاجة كده بزاكر فيها انا والاخ اللي كان معي
ومرة واحدة لقيت بقى ايه باب العربية من ورا اتفتح ودخلت بنت حوالي اتناشر تلتاشر سنة وقامت الدخلة قاعدة في قلب العربية. فقلت يا دي المصيبة يلا يا بنتي انت انزلي في ايه يا بنتي انت مش عارف ايه فالمهم حاولت اكلم البنت اتواصل معها
انا فوجئت ان البنت عندها ربنا يا رب يعافيكم توحد وتقريبا هربت من اهلها وانتم عارفين طبعا الطفل لما يكون عنده توحد ومش واعي لاي شيء بيحصل حواليه والبنت ما شاء الله لا قوة الا بالله لبسها نضيف جدا
يعني لبسها ما شاء الله نضيف جدا وفي ايديها العاب. فيقينا البنت دي كانت مع حد من اهلها وهربت منه فالمهم الاخ اللي معي نزلها من العربية وان ما تدرجتش ان البنت عندها توحد
اللي امام هول صدمة كده انا شفتها قدامي فساعتها يعني والله يا اخوانا من المرات اللي الواحد فيها آآ اتفزع بصورة عمري في حياتي ما مريت بموقف زي ده لقيت البنت اللي عندها اتناشر سنة
توحد ومش فاهمة ومش وعية للي حواليها اصلا لقيتها مرة واحدة بتقطع الدائري عرضا ترلات وعربيات وكل طاير على الدائري فانا ساعتها يعني البنت بتجري تداركنا الله عز وجل وتداركها برحمته ان الاخ اللي كان معي كان حركته سريعة شوية طلع يجري قام ناطط عليها جابها من تحت الترلة
يعني كانت هتموت هتموت وربنا سبحانه وتعالى ابتلانا في اليوم ده بشوية بلاءات كده بس الحمد لله يعني في نهاية اليوم قدرنا نوصل بفضل الله لاهلها وودينا البنت انتم متخيلين معي مشهد بنت عندها اتناشر سنة
وبتعدي الدائري اقل عربية ماشية على سرعة مية مية وعشرين وبتعدي الدائري عرضا في مجيد تريلا كبيرة العربيات الكبيرة دي وعربيات تانية انتم متخيلين ممكن البنت دلوقتي يحصل لها ايه
لولا ان ربنا عز وجل تداركها برحمته. ان الاخ بس جابها كده من قفاها ورجعها جابها وراه. والله يا اخوانا صرخة العربية النقل بس لوحدها يعني تخلي الواحد اصلا اعصابه خلاص راحت اصلا
اسأل الله ان يشفي مرضانا ومرضى المسلمين ده لان البنت في غفلة البنت مش في وعي هي مش في وعيها الان عقلية في التفكير المحدود. يعني اسأل الله عز وجل ان يشفي كل ابنائنا وبناتنا اللي اصيبوا بهذا المرض او يبقى ايه مرض اخر
امر صعب امر صعب فعلا لما هي الان فاقدة للعقل وبتعدي الطريق بالصورة دي ممكن كانت تحصل كارثة وهي البنت يا عيني مش في وعيها حال الانسان لما يكون مصاب بمرض الغفلة
حاله بالزبط بيكون زي حال البنت دي بس الموضوع المرة دي ما بيبقاش متعلق بعربية ممكن تخبط انسان ولكن الامر بيكون اكبر من كده الامر بيكون متعلق والعياذ بالله. بضياع دين الانسان
وهلاقي اخرة الانسان ويمكن انا لو قلت لكم النهاردة ان هذا الزمان الذي نعيشه نحن الان جميعا هو اصلا زمن الغفلة يعني انا مكنش مبالغ ابدا لان فعلا هذا الزمان هو زمن فعلا ان الغفلة سيطرت على كتير جدا من الناس
والمرض ده يا اخواننا مرض فعلا يعني وانا بحضر الدرس ببص على مقالة فوجدت ان احد علماءنا بيقول ان الغفلة هي نزيف العمر غفلة الانسان هي نزيف لعمر الانساني حابب من البداية اقول لكم مخاطر المرض زي ما احنا اتعلمنا في الدرس اللي فات
نعرف اولا ايه مخاطر المرض ده على الانسان وبعد كده نعرف صوره علشان اقدر اعرف هو انا عندي المرض ده ولا لأ. ونخش بعد كده باذن الله عن الاسباب على الاسباب والعلاج
عايز من البداية اقول لكم يعني ايه غفلة الغفلة والنسيان حاجة واحدة بس بينهم فرق بسيط جدا ان النسيان بيكون شيء لا ارادي من الانسان انا طلبت منك بعد الدرس تعمل حاجة معينة على ما تقابلنا الاسبوع اللي اللي بعده. كنا سبحان الله كنت انت نسيت
النسيان ما بيكونش عن عمد حاجة غصب عنك ولكن غفلة الانسان هي نسيان ولكن عم تعمد علشان كده ربنا سبحانه وتعالى اتكلم في القرآن كتير عن الغفلة والنسيان مع بعض
ووضح لنا ان الارتباط بينهم وبين بعض ارتباط قوي جدا وان ما ينفعش انك كمسلم او كانسان مؤمن قريب من ربنا سبحانه وتعالى يكون المرض ده موجود عندك لو جينا نظرنا لاكتر ناس هتخسر يوم القيامة هنجد ان اكتر ناس خسرت يوم القيامة او هتخسر يوم القيامة هي الناس اللي كانت في غفلة
الناس اللي كان عندها نسيان سواء كان النسيان ده عن تعمد يعني غفلة او كان النسيان ده بسبب انشغالها باشياء اخرى الغفلة ربنا سبحانه وتعالى قال ان اكتر الناس يوم القيامة دخلوا النار ما دخلوا النار الا بسبب انهم كان عندهم غفلة عندهم غفلة
آآ عن المعاد غفل عن الساعة، غفلة عن لقاء الله. غفلة عن الجنة وغفلة عن النار الناس دي كان عندها غفلة زي الشاب النهاردة اللي ماشي في الدنيا غافل يعني بعض الشباب كانوا بيقولوا يعني قاعدين مع بعض ناس منهم كويسين ناس مش كويسين فالناس الكويسين بيقولوا لهم انتم ازاي تسمعوا الاذان
ما تجوش تصلوا. ده احنا بمجرد ما بنسمع الاذان بنتفزع بنقوم نصلي بارد عليهم الناس التانيين فقال لهم احنا اصلا ما بنسمعش الادان احنا اصلا ما بنسمعهوش رغم ان الاتنين قاعدين في مكان واحد
واظن هيكون مستوى الصوت للاتنين برضه واحد بس واحد عمل زي سيدنا عمر ابن الخطاب رضي الله عنه. عمر رضي الله عنه لما طعن طعن طعنوه طعنوه يعني ابو القلوع المجوسي ده
طعنوا بخنجر ذو وجهين وانا قلت لكم قبل كده يعني ايه ذو وجهين. السكينة لما بنيجي نقطع بها انا باحدها من هنا ابو لؤلؤة الماجوسي لما جه يعمل الخنجر بتاعه جعل السن بتاعه من الجهة دي والسن برضو ايه من الجهة دي علشان لما يضرب به ايه اللي يحصل؟ يدخل بسرعة جوة البطن
فطعن عمر رضي الله عنه هذه الطعنة فلما نقل عمر رضي الله عنه الى بيته اغشي عليه من شدة النزيف اللي كان اصاب به عمر لدرجة انه لما جاءوا بالطبيب لعمر فقال اسمه لبنا فلما شرب عمر اللبن رضي الله عنه خرج اللبن من جرحه فقال
قال له اوصي امير المؤمنين فانك ميت. خلاص يا امير المؤمنين الموضوع خلاص انتهى. الجرح غائر جدا واوصف انك ميت اغشي على عمر رضي الله عنه وهو في غيبوبة الموت. يعني خلاص دي غيبوبة الموت. اللي الانسان بيفقد فيها بقى كل شيء. كل
هو اصلا لا يشعر بالام المرض اللي هو مصاب به. لانه في غيبوبة وقال بعض الناس متى عمر؟ بعضهم قال لا ده دي غيبوبة الموت فقال المسور ابن مخرمة فليرفع واحد منكم الاذان. واحد منكم يا جماعة يرفع الاذان. فما علمت شيئا افزع لامير المؤمنين من الاذان. فقام عمر
فقام رجل وقال الله اكبر الله اكبر. فقام عمر فزعا يقول الله اكبر الله اكبر. الصلاة الصلاة الصلاة الصلاة لا حظ في الاسلام لمن ترك الصلاة ده واحد قلبه ما فيش فيه غفلة
ده قلبه ذاكر لله. رغم انه في غيبوبة وغيبوبة موت والوقت ده الانسان فاقد تماما. لاغلب الاحاسيس والمشاعر بتاعته. والحواس في الوقت ده تقريبا كلها معطلة. الا ان عمر بمجرد ما سمع الله اكبر قام فزعا رضي الله عنه
ما عشان ما حدش يقول استدعاء عمر. شيخنا الشيخ احمد شاكر. اسأل الله ان يرحمه رحمة واسعة من الناس اللي ربنا سبحانه وتعالى شرف الواحد انه يقرأ عليهم قرآنا احمد شاكر دخل في غيبوبة الموت الله يرحمه رحمة واسعة
يبقي لاحد اخواني عن زوج بنته. يعني زوج بنته بيحكي له بيقول له الشيخ وهو في غيبوبة الموت قلت اقرأ عليه القرآن من باب للتخفيف عنه. فوانا بقرأ الورد بتاعي نسيت اية. انا وانا بقرأ عليه الورد ايه اللي حصل؟ نسيت اية. الشيخ وهو في الغيبوبة
رد علي هذه الاية ده قلب ما فيش فيه غفلة بقلب قريب من الله سبحانه وتعالى. انه في لحظة من هذه اللحظات لا يتذكر الانسان منا الا صالح عمله. الا صالح العمل
يمكن اخونا الدكتور محمد محسن كلكم تعرفوه بيحدثني عن جدته. اللي كان ما شاء الله لا قوة الا بالله حاملة لكتاب الله سبحانه وتعالى خاتمة له كل يوم يقول لي كانت تمسك يعني نمسك الاه المصحف كده وتسمع علينا خمس اجزاء كل يوم الساعة اتنين الضهر اه نمسك المصحف وتسمع
لنا خمس اجزاء. يقول لي يا شيخ خلاص دخلت في الغيبوبة بتاعة الموت بتموت خلاص. غيبوبة في حالة لا وعي قعدت مسلا عشرة خمستاشر عشرين يوم في غيبوبة. بيقول لي بس العجيب ان كل يوم الساعة اتنين
نلاقيها وهي في الغيبوبة بتقرأ الود بتاعها يعني بتقرأ الورد بتاعها. والنهارده مسلا وقفت مسلا عند سورة الاحقاف هتبدأ بقى من الاحقاف للناس. هي خلاص ما بدأتش من اي سورة او من اي اية. لأ
بدأت من الاحقاف وانهت بالناس. وعشان تبدأ ختمة جديدة. ده كان حال بعض الناس. اللي قلوبها دايما عامرة بالله سبحانه وتعالى. زي مسلم ابن يسار رضي الله عنه اللي كان وهو بيموت لا يزال يذكر الله سبحانه وتعالى. هذا رجل قلبه كان دايما فيه ذكر لله. كان بيضرب به
بذكره لله عز وجل. فمات يوم مات واصابعه تتحرك بذكره لله عز وجل. يعني هو مات اصلا. يعني مات وفاضت الروح لا تزال صوابعه تتحرك بالتسبيح. دي قلوب كانت واعية اوي. دي قلوب كانت مربوطة بالله سبحانه وتعالى اوي. دي قلوب ما شاء الله لا قوة
كانت قدر اصحابها ان هم يطلعوا منها الغفلة انما في ناس تانية نسأل الله سبحانه وتعالى السلامة قلوبها مليانة غفلة مسيطرة عليها. فارق كبير جدا بين اتنين صحاب ماشيين مع بعض في جنازة. لواحد صاحبهم
اطفح اطفح واحد منهم عمال يسأل نفسه هو مات ازاي؟ ومات على ايه؟ ورايح فين؟ ومصيره ايه؟ وبين واحد تاني في نفس الجنازة ماشي هو واصحابه السيجارة في بوقه ومشغل الاغاني. فارق كبير بين الاتنين دول
سيد ابن حضير الصحابي الكريم يقول والله ما تبعت جنازة قط الا وانا اسأل نفسي على اي شيء ماتت؟ والى اي شيء هي صائرة. دي قلوب عايشة. دي قلوب متفكرة. دي قلوب نزهها الله عز وجل من الغفلة. فارق كبير
جدا جدا بين عمر بن الخطاب رضي الله عنه الذي يمر عليه يعني رجل او يمر هو على رجل يتلو قول الله عز وجل عذاب ربك لواقع ما له من دافع. فيتذكر الاخرة ويتذكر ما فيها من اوال ويتذكر ما فيها من احوال فيخره عمر مغشيا عليه
وبين واحد تاني قاعد في قعدة جه غصب عنه جابوا له شيخ ويذكره بالله باشد ما يتعلق باهوال القيامة وليس هذا الانسان يعني بيأبه لهذا الكلام اصلا. فارق كبير بين الاتنين
الكبير والله يا اخوانا بين الاتنين مين اللي قلبه ما شاء الله مليان ذكر لله سبحانه وتعالى؟ وبين القلب اللي مليان غفلة خطورة القلب اللي مليان غفلة ده ان اول واحد بيعاقب يوم القيامة في النار اللي كان قلبه غفلان عن الله
اللي كان قلبه وجوارحه وحاله ونفسه وروحه في غفلة عن الله سبحانه وتعالى ايا كانت بقى اسباب غفلته صوابعك كان مشغول بدنيا او كانت اسباب غفلته لمشغول بنساء نسأل الله سبحانه وتعالى السلامة او كانت اسباب غفلته هواية محرمة وهو بيجري
يسعى فيها او كانت هوايته لعب وضحك وهزار وبعد عن الله سبحانه وتعالى قال الله سبحانه وتعالى ولقد اذا رأنا لجهنم كثيرا من الجن والانس لهم قلوب لا يفقهون بها
ولهم اعين لا يبصرون بها ولهم اذان لا يسمعون بها. اولئك كالانعام بل هم اضل. اولئك هم. ما انت بتطرح على نفسك سؤال طب يا رب مين الناس دي وايه المرض اللي هم وقعوا فيه علشان انا ابعد عنه. ربنا سبحانه وتعالى يختم لنا هذه الاية بقوله اولئك هم الغافلون
دي الناس اللي كانت في غفلة زمان عن ربنا سبحانه وتعالى دي الناس اللي كانت في الدنيا قلوبها محجوبة عن الله دي الناس اللي اتعرض عليها طريق الله عز وجل فكانت بعيدة عن هذا الطريق
ولله دار الامام ابن الجوزي رحمه الله فيقول اصبح الناس على ثلاثة طرائق كل يوم الصبح الناس بتنقسم لتلات اقسام قسم هائم في رزقه وقسم هائم في معصيته وقسم هائم في طريقه لربه
فاما الاول فلا يأتيه من رزقه الا ما قدر الله له واما الثاني فلا يزداد في الدنيا الا ذلا وهوانا واما الثالث فلا يزداد في الدنيا الا سعادة وقربا من ربه عز وجل
الناس تلات اصناف بصوا في لحظة الفجر خروج الناس من بيوتها وعددهم مين اللي راح المسجد وبصوا الساعة سبعة ونشرح لاعمالها علشان تعرفوا الفارق من اللي اصبح بيطلب طريق ربنا
واللي اصبح بيطلب الرزق اولئك هم الغافلون الناس دي كانت في غفلة عن ربنا عز وجل كانت في غفلة عن طاقتها غفلة عن عبادتها الناس دي كانت ناسية تماما حاجة اسمها يوم القيامة
ربنا بيقول كانت النتيجة ان المرض ده لما نزل جوة القلب الناس دي والعياذ بالله سقطت في جهنم نسأل الله سبحانه وتعالى السلامة بالاخطر شيء متعلق بغفلة الانسان ونسيانه لربنا
سبحانه وتعالى نسيان الله تبارك وتعالى لهذا الانسان في الدنيا والاخرة واعراض الله عز وجل عن هذا العبد ينسب في الدنيا والاخرة ربنا يطولكم في الدنيا والاخرة بنقول للشاب في يوم من الايام اصبح وليس له هم الا دنيا عمره ما فكر ابدا
طاعة لله عز وجل كان عندي لقاء من قيمة تلت اربع تيام مع طلبة الجامعة وقامت بنت بتسأل سؤال صحت يا شيخ احنا احنا اصلا ما عندناش وقت للي انت بتقول عليه ده اصلا
احنا عندنا الكلية وبنطلع من الكلية للشغل وبنطلع من الشغل مش عارف ايه والايه. عندي شوية اصلا الكلام ده. هو ده غلط ده عين الضياع في ناس الغفلة لما سيطرت عليها الناس دي اعرضت عن ربنا
فهي بعيدة قوي عن ربنا ابن القيم رحمة الله عليه بيقول عشان الناس دي اللي اللي عندها غفلة وان الله تبارك وتعالى اذا اعرض عن جهة اظلم فيها كل شيء
واسود فيها كل شيء واحاطت بها الهموم والنحوس من كل مكان شاب كل يوم في غفلة عن ربنا شاب كل يوم في غفلة عن ربنا كان الاول يتعاهده الله عز وجل برعايته
ويتعاهده الله عز وجل بحفظه والله سبحانه وتعالى يدفع عنه مشاكل وازمات لا يستطيع الانسان اصلا يعني انه يقف في وجه هذه الازمات بس زمان قبل الغفلة ما تنزل في القلب كان ربنا سبحانه وتعالى حافظ هذا الانسان
اما الان فلان ده بقى غافل قوي عن ربنا سبحانه وتعالى وقلبه بعيد معرض عن الله سبحانه وتعالى. قال الله عز وجل نسوا الله. ما هي دي الغفلة ما انا قلت لكم الغفلة والنسيان حاجة واحدة. مع الفارق ان الغفلة بتكون عن عمد
في ناس نسيت ربنا سبحانه وتعالى نسوا الله نسيهم تركهم الله عز وجل لانفسهم قراراتهم كلها غلط. اختياراتهم كلها غلط. عمالين يتخبطوا في الدنيا تخبط غير طبيعي تركه الله عز وجل
بس اعظم من هذا يا اخواني ترك الله لهذا الغافل يوم القيامة والله يا اخوانا لما باسمع حديث النبي صلى الله عليه وسلم انه لن يدخل الجنة احد بعملك. قالوا ولا انت يا رسول الله؟ قال ولا انت
فالا ان يتغمدني الله برحمته ان ربنا يتولاني في الاخرة ان ربنا سبحانه وتعالى يتولاني في الاخرة. ما اقدرش اخد اختياري من قيامة مشكلة الانسان اللي غافل عن ربنا سبحانه وتعالى
ونسي ما فرض الله عز وجل عليه. مشكلة هذا الانسان نسأل الله السلامة ترك الله لهذا العبد يوم القيامة. فلا يتولاه الله لخير ولا يوفقه الله يوم القيامة لحسن اختيار. فتلاقي الانسان ده يوم القيامة بيضيع
ونحشره يوم القيامة اعمى قال ربي لما حشرتني اعمى وقد كنت بصيرا؟ انا كنت في الدنيا بشوف. قال كذلك اتتك اياتنا فلا نسيتها وكذلك اليوم تنسى انت زمان نسيت ايات ربنا
زمان نسيت احكام ربنا. زمان نسيت شرع ربنا. النهاردة تنسى النهاردة تترك يلا الاختياراتك انت بقى وهي دي المشكلة الكبيرة وهي دي الازمة نسيان الله عز وجل لعبده في مقابلة نسيان العبد لربه سبحانه وتعالى
الامر التالت من اخطر الامور المتعلقة بمرض الغفلة ان الانسان ده نسأل الله سبحانه وتعالى السلامة لما يرفع الله يد حفظه عنه في الاخرة بتكون النتيجة اليقينية لهذا الانسان خسارة الدنيا والاخرة
ما يخشش في مشروع في الدنيا الا وتلاقي خسارة ما يمشيش في زواجة في الدنيا الا وتلاقي خسارة ما يمشيش في اي قرار او في اي امر من مصالح الدنيا يعني تلاقيه بيخسر
وتلاقي كل ابواب الخير بتغلق في وجه هذا الانسان. ده ده في الدنيا. طب وفي الاخرة؟ ابواب الجنة تغلق في وجهه. ولا يجد امام امامه ابواب مفتحة الا ابواب النار. نسأل الله السلامة. وهي دي الخسارة الحقيقية
قال الله سبحانه وتعالى اولئك الذين اولئك الذين طبع الله على قلوبهم وسمعهم وابصارهم واولئك هم غافلون واولئك هم الغافلون. لا جرم انهم في الاخرة هم الخاسرون وهل هناك خسارة يا اخواني اعظم من خسارة الانسان للاخرة
وهل هناك خسارة اشد على الانسان؟ من خسارة الاخرة وهل هناك الم يوازي الم خسارة الاخرة؟ وهل هناك هم او غم يصيب الانسان بسبب خسارة الاخرة خسارة الاخرة ليس بعدها خسارة
فما ينفعش الانسان يكون غافل. لانه ما ينفعش يخسر الاخرة. لان خسارة الاخرة خسارة ما بعدها خسارة الامر اللي بعد كده من العقوبات اللي بينالها الانسان الغافل عن الله سبحانه وتعالى
الحسنات اللي تصيب هذا الانسان دائما دايما الانسان ده في حسرة عمره ما يفرح ابدا وازا فرح فرحة مؤقتة يعقوبها ندم والم وحسرة دنيا واخرة على فكرة وربنا سبحانه وتعالى ذكر لنا في القرآن حسرة هؤلاء الذين غفلوا عن ربهم
وغفلوا عن طاعته قال الله سبحانه وتعالى واقترب الوعد الحق يوم القيامة فاذا هي شاخصة الابصار الذين كفروا يا ويلتنا قد كنا فيه غفلة من هذا احنا كنا في غفلة عن
احنا كنا في غفلة عن القيامة كنا في غفلة عن اهوالها عن مشاكلها وربنا بيذكر لك قدر الحسرة. تسمعهم وهم بيقولوا يا ويلتنا. يا ويلنا قد كنا في غفلة من هذا
اي حسرة بعد كده النبي صلى الله عليه وسلم يقول لنا وما جلس قوم في مجلس لم يذكروا الله فيه ولم يصلوا فيه على النبي صلى الله عليه وسلم الا كان مجلسهم هذا عليهم حسرة يوم القيامة
مش كده وبس ده يا اخواننا عقوبات الدنيا والام الدنيا وعذاب الله عز وجل في الدنيا لا ينزل على عبد الا بسبب غفلته شوفوا مثلا قوم فرعون وازاي ربنا سبحانه وتعالى ارسل لهم الايات
قد ايه ربنا سبحانه وتعالى بعت لهم ايات اية وراء تسع ايات كاملة كما ذكر ربنا عز وجل. طوفان الجراد والقمل والضفادع والنمل والدم ايات مفصلات والعصا عصا موسى واليد كل دي ايات
ومع ذلك كانوا في كل مرة يروحوا لسيدنا موسى ويطلبوا منه ان ربنا يرفع عنهم الرجز. يرفع عنا العذاب. فيدعي ربنا يدعي موسى ربنا سبحانه وتعالى في رفع الله عنهم العذاب
بس يرجعوا بعد ما رفع العذاب يرجعوا للي كانوا عليه من شدة الغفلة اللي سيطرت عليهم فكانت النتيجة انتقم الله منه انتقام ربنا سبحانه وتعالى بيقرن دائما مع غفلة العبد
انتقام ربنا سبحانه وتعالى بيقرن دائما مع نسيان العبد علشان كده ربنا سبحانه وتعالى قال في كتابه فلما كشفنا عنهم الرجز الى اجل هم بالغوه اذا هم يمكثون طلبوا من ربنا طلبوا من موسى عليه الصلاة والسلام. قل لربنا يرفع العذاب. لو رفع العذاب احنا هنؤمن معك. ونؤمن بك. رفع ربنا العذاب
رجعوا نكثوا العهد ونكثوا الكلام وعادوا لغفلتهم. قال الله سبحانه وتعالى فانتقمنا منهم فانتقمنا منهم اغرقناهم في اليم بانهم كذبوا باياتنا وكانوا عنها مغفلين كان في غفلة عن الايات والله يا اخوانا انا اعجب اعجب من شاب في يوم من الايام يموت بجرعة مخدرات زيادة وصاحبه قبلها باسبوع ميت والعياذ بالله على
اعجب انت مش شايف مش شايف الايات ربنا سبحانه وتعالى يهدد دايما الغافل والناسي بانتقام قال الله سبحانه وتعالى ومن اظلم ممن ذكر بايات ربه ثم اعرض عنها ان من المجرمين منتقمون نسيان
كان في نسيان يقابل على طول النسيان عندنا بانتقام احنا مش حمل ده احنا مش حمل ده من مشاكل الغفلة يا اخوانا عندها اصل ومفتاح لكل شر مشكلة غفلة الانسان ان الغفلة دي مفتاح لكل شر كما قال الامام المحاسبي رحمه الله والغفلة اصل كل شر. كل شر
في هذه الحياة اصله دايما بيبقى جاي من غفلة الانسان قال ومنه يتولد اي من هذه الغفلة ومنها تتولد طول الامل ونسيان الاخرة مشكلة الغفلة دايما انها كما قال ايضا المحاسبي تورث قسوة القلب وقسوة القلب تورث البعد عن الله والبعد عن الله يورث النار
غفلة الانسان الغفل اللي ممكن تصيبنا كلنا. انا ماسك التليفون بتاعي كده اهو وقاعد بالليل عمال اشوف اخبار. محمد صلاح جاب جون النهاردة ولا لأ بقى على اليوتيوب يتفتح لي فيديو. افتح الفيديو يتفتح لي فيديو تاني. افتح الفيديو ده يتفتح الفيديو التالت. لحد ما وصلني والعياذ بالله لمحتوى غير غير لا يرضي الله
الله عز وجل المحتوى ده اثار الانسان دخل على حاجة غلط في حاجة غلط في حاجة غلط. والعياذ بالله بعد كده ادايق نام راح عليه صلاة الفجر وكان الاصل كله من غفلة هذا الانسان
وممكن الانسان يكون غافل عن ايه وده العنصر التاني معنا النهاردة صور الغفلة الصورة الاولى من صور الغفلة هي غفلة الانسان منا عن ايات الله عز وجل التي تدور حوله
وربنا اتكلم عنها كتير في القرآن قال الله سبحانه وتعالى وان كثيرا من الناس عن اياتنا لغافلون. في كتير من الناس عن ايات ربنا عز وجل غافلة اي انسان ظالم في يوم من الايام
يعني ايه ايات ربنا سبحانه وتعالى اللي يشوف مبارك النهاردة وهو مذلول هذا الذل اللي كان موجود عليه ويرى اثر عقوبة الله عز وجل في وجهه اللي يغفل عن اية زي دي ويفضل يفضل في الناس؟ ده اخرته مش كويسة
الانسان اللي في يوم من الايام كان هو وصاحبه على معصية وصاحبه مات وتركه وحده هو لسه على معصية تغافل عن ايات الله سبحانه وتعالى الانسان اللي في يوم من الايام يبقى عامل حادسة وخارج من حادسة موت. واول حاجة يفكر فيها بعد ما ربنا نجاه انه يعصي ربنا
ده انسان على ايات الله غافل. الانسان اللي في يوم من الايام كده سبحان الله وهو بيقلب على الفيس يلاقي يعني انتقلت الى الله تعالى فلان الفلاني او فلان الفلاني. وبعد المشهد ده فيه تحتيه مشهد مش كويس. او صورة مش كويسة فينسى هذه الاية التي
ارسلها الله له الرسالة اللي جت لك دي ان فلان مات او فلانة ماتت ربنا سبحانه وتعالى بيختبرك بها انت هتقدر تفهم ايه ان انت الموت قريب منك ولا لأ
الموت قريب منك ولا لأ صلاة الجنازة ده اية من ايات الله عز وجل مرض الانسان ده اية من ايات الله عز وجل. هلاك الله سبحانه وتعالى لانسان ظالم او لانسان كان بعيد عنه. دي اية من ايات الله
ما ينفعش الانسان يعدي الايات دي ولا يأخذ منها عظة وعبرة. قال الله سبحانه وتعالى في شأن هلاك الظالمين من قبلنا. ودي رسالة ربنا بيوجهها لكل رئيس ولكل امير ولكل ملك. لكل مسئول لكل محافز ولكل وزير
قال الله سبحانه وتعالى في شأن فرعون فاليوم ننجيك ببدنك لتكون لمن خلفك اية لتكون لمن خلفك اية وان كثيرا من الناس عن اياتنا للغافلون يا نهار ابيض يا نهار ابيض! هذه ايات الله عز وجل
هذه ايات الله سبحانه وتعالى رؤية الانسان منا للايات في واحد اول ما بيشوف الاية تلاقيه بيخر لله ساجدا. ان ربنا ما عاقبهوش ويطلب من ربنا العفو والسماح ويطلب من
ان يعطيه فرصة ليمهله للتوبة والرجوع اليه وفيه انسان مهما وريته من ايات لا يتأثر في ناس كده مهما ورت من ايات ربنا هو لا يتأثر اصلا يا اخوانا واحنا بنصلي الجنازة فيه ناس بتبقى في الصف الاول منهارة بكاء وفي ناس اصلا ما بتخشش المسجد بتبقى واقفة برة المسجد
ايه الكبر ده؟ يعني ايه الكبر ده؟ جنازة جنازة. اللي ميت ده صاحبهم او قريبهم. والله ما بيخشوا المسجد واقف برة المسجد منتظر لما نخلص صلاة على الجنازة ونطلع بعد كده. طب يا اخي ان لم يحركك الموت فماذا يحركك
ايه اللي هيحركك ان لم يحركك فقد صاحبك. ايه اللي يحركك ان لم يحركك الموت وما فيه ايه اللي هيحركك واقف برة مستني الجنازة واقف برة مستني الجنازة منتظر ايه من هذا الانسان الغافل
فاول اول امر من اول سورة منصور الغفلة هي غفلة الانسان عن ايات الله عز وجل. اللي بتدور حوالينا والله يا اخوانا وانت ماشي على الطريق وتلاقي عربية عاملة حادسة مركونة على الطريق دي اية ربنا بيبعتها لك
راجع نفسك راجع نفسك والله يا اخوانا وانت ماشي على الطريق ومرة واحدة عربية تقف قدامك فتفرمل مرة واحدة وتقف كده وتحمد ربنا ان انت ما عملتش الحادثة تحمد ربنا
الحمد لله ان ربنا ده ربنا اداني فرصة ان انا انجح بل والله يا اخواني في كل يوم تقوم فيه الصبح وتفتح عينك وانت لسة فيك حياة وفيك نبض احمد ربنا
نحمد ربنا ان ربنا بيديك فرصة ان تعود وترجع. اتنين الصورة التانية من صور الغفلة غفلة الانسان منا عن ذكر الاخرة انه ناسي تماما انه ممكن في لحظة من اللحظات انه يموت
ناسي تماما انه في لحظة من اللحظات ممكن يقف بين يدي الله ناسي تماما انه ممكن خلاص الطريقين يا جنة يا نار ناسي تماما حاجة اسمها قبر ربنا سبحانه وتعالى بدأ بسورة الانبياء بهذه الاية العظيمة فقال ربنا تبارك وتعالى اقترب للناس حسابهم وهم في
غفلة الحساب قرب والنبي صلى الله عليه وسلم يقول في الحديث الحسن اقتربت الساعة اقتربت الساعة ولا يزداد الناس من من الله الا بعدا ولا من الدنيا الا حرصا اقتربت الساعة يا اخوانا
يا اخوانا يمكن تسعين في المية من اشراط الساعة ظهرت وكل يوم بتزداد ظهور ولم يبق الا ايات يسيرة نذر يسير من الايات المتعلقة اللي هي هتكون بقى مقدمات وارهاصات للعلامات الكبرى. اقتربت الساعة
ساعة اللي ضيع النهاردة المغرب والعشاء علشان الماتش انت مش متوقع انك هتسأل بين ايدين ربنا عن هذا الامر الانسان اللي بيظلم. يعني الانسان اللي في يوم من الايام ظلم زوجته ده او بيظلمها. او هي بتظلمه او في يوم من الايام عامل معصية
انت ناسي ان انت هتموت وتقابل ربنا غفلة الانسان عن الاخرة والله يا اخوانا والله الموت اقرب للانسان منا من شراك نعله. من شراك نعله وحنا ياما شفنا الكلام ده
انا والله يا اخوانا لا انسى في حياتي ما حييت ما حييت كنا في عمرة وانا خلصت العمرة وراجع بقى على الفندق علشان اغير هدومي والبس والكلام ده. ولقيت اختي من اخواتي اللي معنا في العمرة في حالة زهول. يا شيخ يا شيخ يا شيخ! خير يا بنتي في ايه؟ قالت لي يا شيخ
الست اللي في الاوضة اللي جنبي بتموت انا باغسل وانا عارفة كويس جدا ان دي علامة تموت ويطلع لها بسرعة. طلعت جري. جري والله يا اخواننا ولقيت الست خلاص فاضت روحها الى بارئها سبحانه وتعالى
ماتت العجيب الست دي كانت مغربية اصلا ولقيت بعد كده جوزها دخل علينا حاجة وسبعين سنة وهي نفس القصة كانت كبيرة في السن شايل عشاء شايل الايه شايل العشاء فطبعا شاف في ايد فزع ما خلاص ماتت
بتكلم بقى معه واحدة واحدة بعد ما خلصنا قصة الجنازة والعزا والقصة ايه في ايه قال لي والله يا شيخ قالت لي انا انا عايزة افك عن نفسي شوية فانا حجزت لها من المغرب حجزت لها اسبوعين في شرم الشيخ عندكم في مصر
اول ما وصلت هناك شفت سياح وشفت عرية وشفت خمور سابت ده كله قالت له انا مخنوقة في المكان ده. انا مش هاقعد هنا. طب اعمل ايه؟ احنا نطلع نعمل عمرة
عمرة ايه وهنجيب التزاكر ازاي ولا نجيب تأشيرات ازاي ؟ قالت له اتصرف اعمل اي حاجة انا مش قاعدة هنا بيقولوا الحمد لله ربنا رزقنا بتأشيرتين عمرة. والله يا شيخ احنا لسة جايين من مصر عندكم جينا عملنا العمرة قلت لها انت اطلعي اطلعي انت بقى
خلاص على ما اجيب العشاء ونطلع بقى ايه انا اغير احرامي ونتعشى مع بعض ماتت ماتت ماتت باحرامها. ماتت في مكة. وكانت ليلة جمعة. والحمد لله ربنا اكرمني واقنعت اهلها. واولادها هناك في المغرب ان احنا نصلي
عليها في الحرم وصلي عليها صلاة الجمعة يا اخوانا هذه المرأة لولا اللي بينها وبين ربنا عمل صالح كما اخبرني زوجها. الست دي كانت ماتت في مكان كله معصية والفارق بين ده وده هي ساعات. الموت قريب منا كلنا
فقبل ما تاخد اي اختيار لاي قول او لاي عمل افتكر دايما انك فيه موت افتكر دايما انك في قيام ساعة. افتكر دايما ان فيه حساب. افتكر لحظة انت هتقف بين ايدين فيها بين ايدين ربنا. فيها سبحانه وتعالى
وساعتها ربنا يقررك بما كنت تعمل في الدنيا. فينبئهم بما عملوا. احصاه الله ونسوه غفلة الناس عن الاخرة غفلة الناس عن الاخرة. تلاتة غفلة الانسان منا عن الموت الساعة الحرجة في حياة كل انسان منا
وهذه من اشد سور الغفلات ان الانسان منا يغفل عن اللحظة الاخيرة في حياته اسمعوا يا اخواننا مني الكلام ده ومش عايز حد ينسى وعايزك تطلع من الدرس النهاردة بالتلات جمل اللي هقوله لك هقولهم لك النهاردة
الامام الغزالي رحمه الله بيقول وما تواتر عمله من العبد في الدنيا يعود ذكره على القلب عند الموت كل اللي انت عملته وعملته كتير في الدنيا بيعود ذكره على العبد عند الموت
بالله عليك فلو كانت حياة الانسان على معصية هو حالة من تلاتة اما ان هذا العبد اذا تواتر او اذا عاد على القلب ذكر ما فعله في الدنيا اما ان ييأس هذا العبد ويقنط من رحمة الله عز وجل فيموت على كبيرة هي من اعظم الكبائر عند الله عز وجل
واما واما ان يجتمع على الانسان منا في هذه اللحظة الموت وحسرة الفوت مش قادر يتوب مش عارف يتوب اصلا قيل بينه وبين ما يشتهون وده اللي كان الامام الحسن البصري بيقول ايها الناس التوبة التوبة
لا يجتمع على الواحد منكم الموت وشدة الفوت وحسرة الفوت انه عايز يتوب مش قادر. وحيل بينه وبين ما يشتهون. قال عمر بن عبدالعزيز حيل بينه وبين التوبة حيل بينه وبين التوبة. ضاع الانسان ده خلاص
انما الامر التالت بقى والخطير اوي الناس اللي في غفلة عن لحظة موتها والكلام ده انا شفته بعيني. والله شفته بعيني ان ما تواتر فعله من العبد في الدنيا يعود ذكره على قلبه عند موته
فيشتهي العبد في هذه اللحظة المعصية اللي كان عايش عليها فيقوم هذا الانسان وهو يحتضر الى معصية كان يشتهيها فيقوم لفعلها فيموت عليها يقوم لها ويموت عليها نسأل الله سبحانه وتعالى السلامة
اما الانسان اللي دايما بقى الموت ده قدام عينيه دايما هو بيجتهد دايما في طاعة الله عز وجل ما بيغفلش فتلاقي دايما ربنا سبحانه وتعالى بيفتح له عند الموت بعمل صالح يموت عليه
تلاقي سبحان الله بصوا يا اخوانا عند موت الانسان دا هو اشتهى عمره اشتهى عمرة عايز يعمل عمرة يطلع يعمل عمرة يموت وهو محرم والله يا اخوانا كم من ناس الواحد شافها
هناك مثلا في مكة او في عرفات في عرفات والله تلاقيه قاعد كده يذكر الله سبحانه وتعالى والله سبحانه وتعالى يصطفيه في هذا الموطن. ويقبضه الله عز وجل وهو على صعيد عرفات
والله يا اخوانا سنة قبل اللي فاتت دهي احنا نازلين من عرفات خلاص الله عز وجل كما بشر النبي صلى الله عليه وسلم قال ربنا تبارك وتعالى اتاني قال النبي صلى الله عليه وسلم اتاني جبرائيل
فاخبرني او بشرني ان الله قد غفر لاهل عرفات وضمن عنهم التبعات فواحد من الصحابة يقول يا رسول الله اهذه اه لنا خاصة؟ قال لا هي لكم ولمن جاء من بعدكم. فالناس نازلة من عرفات ثوب ابيض
يوم ولدتهم امهاتهم وهي معنا في الاتوبيس والله يا اخواننا قاعدة معنا في الاتوبيس تذكر ربنا وتقرأ قرآن وتصلي على النبي. فرحانة بقى الناس فرحانة بقى. نازلين من على عرفات بفضل الله
خرجنا من مزدلفة ورايحين على منى بقى خلاص يوم الحج الاكبر قبل ما ننزل لمنى ماتت ماتت في الاتوبيس هي اشتهت العمل الصالح اسأل الله عز وجل لنا هذه الشهوة
شهوة العمل الصالح في اخر لحظة في حياتنا اما الصنف التاني من الخلق اللي بيبقى في غفلة بقى تامة عن الموت والكلام ده. اللي ربنا سبحانه وتعالى حذرنا منه في القرآن. حين قال ربنا تبارك وتعالى وجاءت سكرة الموت بالحق
وجاءت سكرة الموت بالحق ذلك ما كنت منه الى ان قال ربنا تبارك وتعالى لقد كنت في انت كنت ناسي اللحظة دي فقد كنت في غفلة من هذا يا اخوانا بالله عليكم بالله عليكم
الا العلاقات النسائية مرض العصر وشهوة العصر الا العلاقات النسائية والله مع واحدة مغربية ولا شات مش عارف مع مين ولا كلام مع مين ولا كومنت لمين يا اخوانا بالله عليكم الا ده
الا ده لان الشهوة دي نسأل الله العافية والسلامة. الشهوة دي لما بتنزل في قلب حد انت مش حمل ان قلبك يشتهي الذنب ده. وانت بتموت تموت عليه نسأل الله سبحانه وتعالى السلامة. بالله عليكم خدوا بالكم
وانا يمكن ذكرت لكم قبل كده قصة البنت والعياذ بالله اللي ماشية غلط ويجي لها نزيف وهي والعياذ بالله في الغلط وفي الحرام وتتنقل في المستشفى وتقعد في المستشفى عشر تيام نزيف وبعد كده غيبوبة وبعد الغيبوبة ماتت
وقابلة الله عز وجل وهي جنب وقابلة الله عز وجل واخر عمل في حياتها فاحشة وقابلة الله عز وجل نسأل الله سبحانه وتعالى لي ولكم السلامة على الذنب ده. اوعوا اوعوا الذنوب دي بالذات. صح
ليه ؟ لان لحظة الموت القلب انما يشتهي ما كان يصنع في الدنيا رحنا لحد انا مش عايز اقول كلفين يعني آآ يعني هو جد احد اخوانا يعني كلمني وقال لي ابوس ايدك تعالى بيحتضر مش عارفين نلقنه الشهادة
ونروح علشان نلقنه الشهادة. والله يا اخوانا والله. الراجل ده كان مرابي. مرابي والله يا اخوانا اقول قول لا اله الا الله يقول لي فلانة خدت كزا جابت كزا وعليها كزا. يا حاج انس بص انت مش كاتب ده في الدفتر؟ اه كاتب كل حاجة. انسى بقى الدفتر
ده وخليك بقى معي بالله عليك بالله عليك خليك معي يلا نقول مع بعض كده سبحان الله الحمد لله. عايز اوصله يقول لا اله الا الله. يسكت ما يتكلمش. ولما يتكلم يقول الفلوس فلانة فلان وفلانة وفلان
والله يا اخوانا والله ما رأيت في حياتي انسان ارهق ارهقني كهذا الانسان. وفي النهاية عجزت ان انا القنه الشهادة. ويوم مات هو لا يتكلم الا على شهوته اللي عاش عليها
احنا مش عايزين نغفل عن اللحزات دي دي لحظات مصيرية في حياة كل انسان منا لحظات مصيرية في حياة كل انسان منك. اوعى تغفل عنها. عينك دايما عليها. من صور الغفلة ايضا
غفلة الانسان منا عن طاعته وعبادته وقربه لربه عز وجل اللي ربنا سبحانه وتعالى قال عنها فخلف من بعدهم خلف اضاعوا الصلاة ها اضاعوا الصلاة ضيعوا مواقيتها اختنا وربنا يا رب يحفزك اللي بتحضر معنا وامنا اللي معنا دلوقتي اللي قاعدة في المطبخ
واذن لصلاة العصر ولسه ما صلتش وفوجئت ان هي بتحط الاكل. كان المغرب بيدن. والله العظيم حرام عليك والله العظيم حرام عليك ولادك لو ما كلوش في اليوم ده مش هيموتوا
ولكن تضييعك للصلاة وغفلتك عن طاعتك وعبادتك دي فيها هلاك الدنيا واخرة احنا مش عايزين كده الاخت اللي لسة ربنا اكرمها وعندها طفلين تلاتة وتقول انا ما عدتش بعرف اصلي ده له طلبات وده له طلبات احنا مش حمل ده
سيبك من طلبات عيالك هيعيطوا وخليهم يخبطوا دماغهم في الحيطة. بس وقت الصلاة قومي صلي وقت الصلاة قومي صلي وسيبي ربنا سبحانه وتعالى يدبر لك امر ولادك قال الله سبحانه وتعالى فويل للمصلين الذين هم عنه صلاتهم ساهون. في ناس كده في غفلة عن ربنا سبحانه وتعالى. في ناس كده تقعد مجلس مسلا
مجلس ما ذكرش فيه ربنا ما صلتش فيه على النبي صلى الله عليه وسلم. فيه ناس كده سافرت وما ذكرتش ربنا سبحانه وتعالى. فيه ناس كده لما تيجي تنام تفضل تفكر في عشر تلاف حاجة وفي النهاية نامت وما ذكرتش ربنا سبحانه وتعالى. احنا عايزين يا اخواننا يكون عندنا كده استيقاظ عندنا يقظة
عندنا يقظة في طاعتنا وعبادتنا ربنا سبحانه وتعالى. في شباب ضاع منها سنين طويلة. بعيد عن ربنا سبحانه وتعالى. لأ احنا مش عايزين يكون عندنا غفلة عن بدر احنا عايزين يا اخواننا
يكون الانسان منا هقول الكلام ده ونرفع الاذان ان شاء الله انا عايز كل واحد فيكم يا اخوانا عايز كل واحد فيكم يكون مصدر ذكر لكل اللي حواليه كانوا بيقولوا في ترجمة الحسن البصري كان الحسن رحمه الله اذا دخل الى السوق ضج السوق بالتدبيس
علشان شوفوا مين؟ هم شافوه بس ويذكرون في الذهب يذكر الذهبي في ترجمة الامام ابن شوذب رحمه الله قال كان الناس اذا رأوه تذكروا الملائكة وكانوا يقولون عنه لا يحسن ان يعصي ان يعصي الله عز وجل
الراجل ده هل شاعر في عص ربنا سبحانه وتعالى خليك يا ابني دايما مصدر كده الهام للناس. الناس بمجرد ما تشوفك تذكر ربنا سبحانه وتعالى والناس كلها ترجح لربنا. فيه ناس كده
انا عارف ان انا شديت عليكم شوية فهخرجكم قبل الاذان كنت في لقاء مع بعض في درس مع بعض بعض الشباب كده انا كنت بتكلمه في الجزئية دي. يا ولاد
خليكم دايما كده مصدر آآ التذكير للناس بطاعة ربنا سبحانه وتعالى خلي الناس اول ما تشوفك تفتكر ربنا. يعني انت مسلا آآ بتسمع دروس كتير مسلا على اللاب بتاعك. فزمايلك اللي معك في الاوضة في في المدينة الجامعية كل ما يخشوا آآ بيسمع مثلا
فلان فخلاص فلان ده كل ما نشوفه احنا بنفتكر ايه اه نذكر ربنا سبحانه وتعالى يدخل في قول النبي صلى الله عليه وسلم يعني ان من احب عباد الله لله الذين اذا رؤوا ذكر الله. فانا عايزكم كده
فانا بتكلم مع الشباب فبقول لهم انا عايزكم دايما يا ولاد الناس لما تشوفكم تفتكر ربنا سبحانه وتعالى فقلت لهم ها وانتم بقى الناس لما بتشوفكم بتفتكر ايه ؟ واحد لقيته يعني انا بمجرد ما قلت بس الكلمة دي قام رافع دي من الاخر خالص قال لي انا انا يا شيخ اقول لك. قلت له اتفضل. قال لي
انا بفضل الله اول مرة بتشوفني بتفتكر الزبالة ربنا يا رب يصرف عني وعنكم الغفلة ويصرف عني وعنكم هذه الامراض المدمرة المهلكة باذن الله تبارك وتعالى الشيخ عبدالرحمن بقى ييجي يذكرنا بالله بعد الاذان ان شاء الله
السلام عليكم ورحمة الله وبركاته بسم الله الرحمن الرحيم. الحمد لله رب العالمين. واصلي واسلم على نبينا محمد وعلى اله واصحابه اجمعين. ثم اما بعد ايها الكرام والاحباب فانا اقسم لكم بالله كما اقسمت لفضيلة الشيخ احمد اني ما جئت الا لاصلاح قلبي
وما اردت الا ان نسمع لاخي فضيلة الشيخ احمد يعني افتح مغاليق قلبي. فانا ما جئت الا لنفسي. ففوجئت ان يقدمني واردت ان استر نفسي حتى لا يراني. لكن المشايخ
يروا من وراء مكشوف عنهم الله ان يسترنا واياكم في الدنيا والاخرة وانا استفدت غاية الافادة من آآ كلامي الشيخ احمد حفظه الله تعالى. ويذكرنا وهو يضرب على رؤوسنا الغافلة
لنستفيق من غفلتنا فالانسان الذي يولد من جديد هو الذي يكتب الله جل وعلا له ان يحيا من غفلته اذكر انني التقيت بالشيخ سعيد الزياني حد يعرفه الشيخ سعيد الزياني
وهو نعم. هو عالم من علماء المغرب وانتقل الى قطر واخذ الجنسية منذ سنوات طويلة. وكان رفيق عبدالحليم حافظ كان رفيق عبدالرحيم حافظ. هو يقول لي بنفسي يعني انعقدت معه لقائين في قناة الناس قال لي انا دخلت بيوت كل الملوك والامراء
والمغنيين المطربين كان اشهر ممسل واشهر مغني في المغرب وكان يطوف الدنيا مع الامراء بدون تأشيرة اي امير اي ملك يدخله بيته وكان معروفا مشهورا لما التقيت به وانا اسأله في
في قناة الناس من حوالي عشر سنين تقريبا كان هو الشيخ توفي من سنتين او تلات سنوات وكان عمره حوالي سبعين سنة فقلت يا شيخ سعيد كم عمرك بطاقة شخصية؟ كم عمرك؟ قال لي عندي سبعتاشر سنة
الشيخ عنده حوالي ستين سنة. قال لي سبعتاشر سنة فقلت له طب فهمنا يا شيخ وفهم الناس قال لي انا عندي فعلا سبعتاشر سنة. انا ما ولدت قل الا منذ سبعة عشر عاما. وما كان قبل ذلك كنت غافل كنت ميت
وما رد الله جل وعلا الي الحياة الا منذ سبعة عشر عاما. فانا اعد هذه الفترة ما كان قبل ذلك موت. قل سبحان الله جاءت الهداية من الغفلة والافاقة من الغفلة جاءت بفضل الله جل وعلا فين؟ بيقول انا قاعد في المغرب واستضافوني في برنامج تليفزيوني
كبير فالمزيع بيقول له يا استاز سعيد طبعا مشهور ومعروف. بيقول له انت سعيد. فهل انت سعيد يعني انت اسمك سعيد؟ طب انت سعيد؟ فاترك ثم التفت وقال للاسف انا منذ ولدت
لم اخذ من اسمي الا ثلاثة حروف السين والعين والياء. فانا منذ اكثر من سبع واربعين سنة في سعي ابحث عن الدال المفقودة لاشعر بالسعادة. ده كانت الفلوس تحت رجليه
والبنات بتتنطط قدامه. والمتعة كلها شافها. وبيقول انا في سعي ما وجدت الدال. ثم قال للمزيع انا اوعدك اذا وجدت الدال سأخبرك. اين وجدتها؟ بيقول له وعد بيني وبينك. انا لسه الان مش سعيد. لما الاقي الدال المفقودة هتصل
اتصل بك واقول لك. بيقول وركبت علي الدنيا واصابني من الهم ما لا يعلمه الا الله. فاتصل بي اخي في بلجيكا اخوه في بلجيكا. قال له تعال احنا هناك عيشة
انتم عارفين العيشة؟ بتاعة الشباب تعال هناك عيشة. قلت خلاص اروح. فذهبت الى بلجيكا وانا اقول لكل الشباب لو كنت مهموم مغموم مكلوم محزون. والله الى ان يسعدك البنات ولا الافلام ولا المسرحيات ولا الخروج في الشوارع ولا الجيوش على المقاهي ولا السفر لاوروبا وامريكا ابدا
سيزيدك المال شقاوة سيزيدك المال شقاوة كما قال الله جل وعلا في سورة التوبة في ايتين متشابهتين فلا فلا تعجبك اموالهم واولادهم انما يريد الله الله ليعذبهم بها. ممكن الفلوس تعذبه. فراح بلجيكا بيقول وانا مهموم ومحزون ومكروب
خدني اخ للمركز الاسلامي في بلجيكا في بروكسل. شف السعادة هتيجي فين؟ بيقول دخلت المركز الاسلامي اول مرة اسمع قرآن بجد. اول مرة مرة اشوف دين بجد وانا هناك في بلجيكا في بروكسل. بيقول سبحان الله! اول ما نزلت دموعي احسست اني ولدت من جديد
فوق اسبوعين بفضل الله جل وعلا عادت الي الحياة. اتصلت بالمزيع قلت له على فكرة كما وعدتك وجدت الدال. قال له فين؟ قال له وجدتها في الدين دال الدين ودال الدعوة. والله من فمه. دال الدين ودال الدعوة ردت الي المسلوب من اسمي فانا الان
يا سعيد لن تسعد بغفلتك عن الله جل وعلا ولا بعدك عن الله. انما السعادة كما ذكرها الله جل وعلا في القرآن. اقرأ القرآن كله من الفاتحة للناس لن تجد كلمة السعادة وردت في القرآن الا في موطن واحد. في خاتمة سورة هود قال الله جل وعلا فمنهم شقي وسعيد. قال بعدها
واما الذين سعدوا ففي الجنة اللي عاوز السعادة يا يبقى في الجنة يا يبقى في طريق الجنة. زي ما انت وانت رايح اوروبا رايح واخد فسحة كده لفرنسا ولا ولا دولة كده مديون اسكندنافية وانت في الطريق مبسوط مع انك لسة ما شفتش زي
زي ما انت كده هتورس عشرة مليون من عمك اللي مات مع ولاد عمك في العربية الجيب بتاعه وهو رايح يصيف في شرم الشيخ وانت الغلبان اللي كان عمك بيدي لك
زكاة ما له. فلما عمك مات ورست بس لسة ما قبضتش. هتقبض بعد تلات اربع تيام. قاعد بتعمل الورق وبتمضي وبتجيب وانت مبسوط عشان هتورس مع انك لسة ما ورستش. اهو انت هتورس في الجنة. تلك الجنة التي نورث
تلك الجنة التي نورث من عبادنا من كان هتورس في الجنة. لغاية لما تورس المفروض تبقى انت سعيد لانك في طريق الجنة والغافل هو الشقي الذي يتحسر عليها كما تفضل الشيخ في الدنيا والاخرة. وانذرهم يوم الحسرة
اذ قضي الامر وهم في غفلة هي دي الحسرة بتاعة يوم القيامة واذا اردت اسباب هذه الغفلة بايجاز وعلاجها اذا اردت اسباب الغفلة بايجاز وعلاجها برضو بايجاز. في اية والشيخ بيتكلم انا والله قاعد مع نفسي والله. قاعد اقولها لنفسي
الشيخ بيتكلم قاعد اقولها لنفسي. جوة نفسي انصح بها نفسي وقد جمع الله جل وعلا فيها كما قال بعض التفسير. تلت اسباب للغفلة ومن ثم علاجاتها. قال تعالى ان الذين لا يرجون لقاءنا
الشيخ اتكلم عنه الاخرة ورضوا بالحياة الدنيا. فرح بالدنيا واطمأن فيها ونسى نسى الموت. ان الذين لا يرجون لقاءنا ورضوا بالحياة الدنيا والذين هم عن اياتنا غافلون. التلاتة الشيخ اتكلم عنهم. بس الاية بتجمع
اولئك مأواهم النار بما كانوا يكسبون. دول النار. يبقى العلاج عشان تخرج من الغفل ايه ان الذين يرجون لقاءنا. يبقى ايه؟ ان تتذكر انك ستقف امام الله والله يا اخوانا الكلمة دهين انا بقولها لنفسي
واشهر بها لاخواني لاحب لهم واحب لنفسي. انا اما الاقي نفسي كده هابعد هاكسر هافرط اقول لنفسي الكلمة دي. امام الله. انت هتقف قدام ربنا يبقى لما ترجو لقاء الله تقف ترتدع
ورضوا بالحياة الدنيا اول ما تلاقي الدنيا احلوت في عينيك. رح المقابر عشان تفتكر ان ده كله هيروح في لحظة ورضوا بالحياة الدنيا. واطمئنوا بها. ما تطمئنش بالدنيا. ما تفرحش بالدنيا. اصل لو فرحت لو حسيت ان الدنيا خلاص اللي انت كان نفسك فيه خدته يبقى قربت قوي
اما المؤمن كما قال النبي عليه الصلاة والسلام يموت المؤمن وحاجته في صدره لا يستطيع لها قضاء المؤمن ما اشترعش في الدنيا كان نفسي يعمل حاجات في الدنيا وما عرفش هو ده المؤمن. انما اللي اطمن واستريح وخد كل حاجة هتصيبه بالغفلة
انت انت يا طالب ايام الامتحانات دلوقتي بتكون اقرب الى الله في ايام الامتحانات ولا في الاجازة طب انت في الاجازة فاضي هو كده في في الاجازة تطلع بقى المصايف ويطلع الرحلات وتطلع الدنيا. انما في الدراسة المصحف فوق الكتاب
وتبدأ بربعين الاول. ما بتضيعش قيام الليل ولا ازكار الصباح والمساء. الفجر في الصف الاول والاستغفار ما انت عاوز ربنا يستجاب دعاءك اللهم قرب ورقة زميلي مني وابعد المراقبين عني واجعلني انقل بتأني. يبقى
عشان يستجاب الدعاء يبقى الام اللي كنت عندها كان فيه بزور واحد من كم يوم كده فبقول لامه بكلم امه يعني قالت لي انا بدعي له ليل نهار ربنا يجعل اللجان اللي يدخلها كلها سهلة ويفتحوها كده
ده الام بتدعي له يعني. يعني ربنا يجعل لو الاب رجع انت عملت ايه في اللجنة؟ كان شادين قوي ربنا ينتقم منه المراقب يا اخي الام بتدعو فالطالب بيجتهد في الطاعة عشان دعوته يستجاب ان ربنا ييسر له
يا اخي الحبيب لا يرجون لقاءنا ورضوا بالحياة الدنيا واطمئنوا بها والذين هم عن اياتنا غافلون ايات الله المقروءة في القرآن وايات الله او ايات الله المرئية في الكون الايات اللي ذكرك الشيخ بها ان ربنا يبعت لك واحد يموت قدامك. المفروض دي حياة بموت
دي عظة ربنا جاب لك اية عشان انت تقرب من ربنا. تبقى حياة بموت. واحفظها كده احفظ القاعدة دي. ان لم تتعظ بغيرك سيتعظ غيرك الاية لو انت ما استفدتش بها ان ربنا بعتها لك انت اللي هتكون انت بعد كده اية
انت اللي هتكون بعد كده اية. فهذه اسباب ثلاثة وعلاجها منها علاجها منها. اسأل الله تعالى ان يوقظنا من غفلتنا. امين. وان يردنا الى دينه ردا جميلا. انه ولي ذلك والقادر عليه
ويعني اشكر لاخي فضيلة الشيخ احمد جلال الذي يعلمنا دائما الادب عمليا. وانا اشهد له بذلك والله جزاه الله خيرا. واسأل الله تعالى ان يرفع قدره وذكره ويتقبل جهده ويجعل له القبول في الارض. ويجعل لكلامه النفع اينما حل. واسأل الله تعالى ان يرفع ذكره في الدنيا والاخرة
وكذلك انتم ونحن معكم يا رب العالمين. اسأل الله تعالى ان يجمعنا واياكم في الدنيا على خير وفي الاخرة مع النبي صلى الله عليه وسلم. جزاكم الله خيرا وصلى الله وسلم وبارك
على النبي محمد وعلى اله واصحابه اجمعين. والسلام عليكم ورحمة الله الحالة اللي زي كده احب دايما انصح اختنا بل للاسف بيجيب نتائج عكسية انت استضفتي معه وانت عملتي بقوة وعنف وشدة
بتكون النتيجة على طول هو جواه في عقله الباطن ينظر لهذه الصورة صورة زوجته اللي عملت معه كده وصورة البنات اللي في الجهة التانية اللي بيتوددوا اليه وبيتحننوا اليه والكلام ده
بتكون النتيجة انه ممكن ده كله ويتوجه للحرام بكثرة وبزيادة ونفسه في هذا الوقت بتديله مبرر انت مش لاقي سعادتك في البيت مع زوجتك فشوف هي بتعمل معاك ايه فدور على سعادتك فين
انك ما عرفتيش اي حاجة وبينك وبينه كده. بينك وبينه وكن على يقين ان مرض الشهوة لما بينزل في القلب لا يتركه شيء كالايمان حاولي ان انت تقعدي معهم اقرأي مع القرآن. احرصي معه ان احنا نصلي ركعتين بالليل
اجتهدي كده ان احنا آآ تذكريه ده فلان حصل معه كزا بس طبعا من بعيد علشان ما يفهمش ان انت عارفة وحاولي بقدر المستطاع زيادة الايمان فازا استطعت ان انت توصلي للمرحلة دي والتحدي ده ان انت تعللي له ايمانه وصدقيني والله
يصرف الله عنه السوء. انا لا اعرف شيئا طارد للشهوة من من القلب كالايمان. الشهوة دي يا اخواننا ظلمات بتنزل في القلب هذه الظلمات لا تزول الا بالنور. لو قدرنا ننور في قلبه
طاعة وعبادة وقرب. صدقيني والله سيبغضه الله عز وجل فيما يفعل الصدام في كتير من الاوقات بحكم المشاكل اللي بتتعرض على الواحد دايما الصدام ما بيجبش حل ولكن نربي ونعلم ونأدب كانه ابن من ابنائك كده
كأنه بصاحبة من صاحباتك رجليها زلت. وانت بتحاولي بقدر المستطاع ان انت تتحنني لها وتتوددي لها. وبتصلحي بحكمة وموعظة حسنة ان احنا نجيب اشرطة ونسمع في البيت تاني زي زمان نجيب بقى اسطوانات ونسمع زي الاول. حاولي بقدر المستطاع ان انت يعني تجملي له وتزيني
ما تخلهوش ابدا في حاجة انه ينظر لبرة حاولي دايما تكلميه عن مراقبة الله عز وجل له وعن رؤية الله عز وجل له. وان الله سبحانه وتعالى يراقبه. لو قدرنا نغرس ده في قلب هذا الزوج
ان شاء الله بازن الله ربنا سبحانه وتعالى يصرف عنه هذا الامر مع استغاثتك استغاثتك وتوسلك بالله سبحانه وتعالى انه يصرف عن زوجك هذا ايه الذنب طيب آآ المدرس بتاعي مات بالامس. ارجو الدعاء له
هو ده اللي احنا بنقول عليه يا اخوانا يعني اسأل الله سبحانه وتعالى ان يغفر له ويرحمه. اللهم اغفر له وارحمه. اللهم اغفر له وارحمه. اللهم عافيه واعف عنه. اللهم اكرم نزله ووسع مدخله
يغسل بالماء والثلج والبرد يعني متى يبدأ وقت صلاة الضحى؟ وقت صلاة الضحى وعدد الركعات وقت صلاة الضحى بيبدأ من بعد طلوع الشمس بربع ساعة تقريبا يعني بص على وقت الشروح في النتيجة. الشروق مسلا مسلا الساعة ستة وربع
يبقى وقت الضحى بيبدأ كم ستة ونص ومتى ينتهي وقته؟ ينتهي وقته قبيل الظهر بثلث ساعة. اشمعنى تلت ساعة؟ يعني من عندك دي؟ لا هو احنا اصلا اوقات الكراهة عندنا
اذا كانت الشمس في وسط السماء ده بداية وقت الكره اللي هو منتصف النهار الى ان تزول. الوقت ده بياخد تلت ساعة تقريبا ما دام مكروه في الصلاة. اللي النبي قال عنه في الحديث واذا قام قائم الظهيرة. لما تكون الشمس في وسط السما كده
فوقت الظهر بقى بيد وقت الضحى بيبدأ من بعد الشوق بربع ساعة لحد قبل الضهر بتلت ساعة بالضبط ماشي كده اما بالنسبة لعدد الركعات فارى ان الامر فيها واسع ولقد ثبت ان النبي صلى الله عليه وسلم صلاها ركعتين وحث على ذلك. كان في حديث ابي هريرة اوصاني رسول الله بثلاث ومن بينها ركعتي الضحى
وثبت انه صلاها اربع لقول النبي صلى الله عليه وسلم يا ابن قال الله عز وجل في الحديث يا ابن ادم اربع ركعات من اول النهار اكفيك اخره وثبت في حديث انس حسين الشيخ الالباني رحمه الله ان النبي صلى الضحى ستا
وثبت في حديث آآ ام هانئ ان النبي صلاها ثمان ركعات يوم الفتح رجل كان لا يصوم ولا يصلي ومات اسأل الله سبحانه وتعالى السلامة. اسأل الله عز وجل ان يتوب علينا وعليه
هل يجوز ان تصوم ابنته او ابنه عنه اما الصلاة فباجماع المسلمين فلا يجوز ان يصلى عنه. نقل هذا الاجماع ابن عبدالبر وغيره اما الصيام فاذا كان الصيام فرض النبي يقول من مات وعليه صوم صام عنه وليه
الله اعلم ركعتين ركعتين لحديث صلاة الليل في رواية حسين الشيخ الالباني وصلاة الليل والنهار مثنى مثنى. زيادة النهار دي الشيخ الالباني حسنها رحمه الله رحمة وبعض العلماء ضاعفوها يعني
بالنسبة للصلوات بالنسبة للاوقات الكراهة بالنسبة للاوقات الكراهة لو انا دخلت المسجد في وقت من اوقات الكراهة هل يجوز لي ان اصلي سنة دخول المسجد عندنا على المذهب ان اوقات الكراهة لا يصح فيها الصلاة المتعلق بها اللي هي التطوع المطلق الذي لا سبب له
اما اذا كان الصلاة لها سبب فلا بأس ان يصليها الانسان في وقت الكراهة واستدلوا على ذلك بعدة احاديث منها ان النبي صلى الله عليه وسلم قل انه اقالة عائشة ان النبي صلى بعد العصر ركعتين
فلما سئلت عائشة عن هاتين الركعتين لمسألة النبي صلى الله عليه وسلم قال ان وفد عبد القيس لما اتوا لرسول الله صلى الله عليه وسلم بعد الظهر ليسألوه عن امور الدين
فشغل النبي صلى الله عليه وسلم عن الركعتين البعدية للظهر فصلاها النبي امتى بعد العصر وقت كراهة. فصلاها النبي لان الصلاة لها ايه؟ لها سبب. ومن الصلوات اللي لها سبب اه سنة دخول المسجد فهذا له سبب
حاضر. الايه؟ لا الاستخارة اللي هتدخل في هذا الوقت اه احنا مقيمين هنا بالمدينة وبنسافر لخميس فبنجمع الضهر والعصر علشان العصر بيضيع عشان المواصلات فهل لنا ان احنا نصلي سنة
ولا لو حبينا نصلي سنة الظهر والعصر طيب اما اذا كنا هنجمع فمن شروط الجمع الا يكون هناك فصل على المذهب المذهب الحنبلي الا يكون هناك فاصل بين الركعتين بين الصلاتين
اللي احنا خدناه طبعا في في درس القصر والجمع. الا يكون هناك فاصل بين الصلاتين طب تقول لي هتعمل ايه في حديث النبي صلى الله عليه وسلم انه جمع بين المغرب والعشاء وسبح بينها؟ ليس المراد بالتسبيح هنا اللي هي النافلة ولكن المراد بالتسبيح الايه
ختام الصلاة احيانا بنوصل قبل المغرب بشوية بحيس يكون لنا وقت ان احنا نصلي العصر هل نصليه؟ لأ لا تصليه. يعني ازا انا صليت الضهر والعصر جمعا مثلا في المنصورة وانا مسافر مسلا القاهرة مثلا فاذا صليت الضهر والعصر والماسورة ووصلت القاهرة
في وقت العصر لا تصلي العصر. ليس بلازم عليك الا في حالة واحدة وهي اذا دخلت المسجد اذا دخلت المسجد فاذا دخلت المسجد وجب عليك الصلاة مع الامام لان النبي صلى الله عليه وسلم
اه صلى ذات يوم فلما آآ انهى صلاته رأى رجلين في اخر المسجد لم يصليا وقال النبي لما لم تصلي اولستما برجلين مسلمين قال بلى يا رسول الله ولكننا صلينا في رحالنا. كنا على سفر وصلينا واحنا جايين في الطريق. فقال اذا صليتما في رحالكما ثم اتيتما المسجد فصليا فصلي
مع الايه؟ مع الامام طارق زايد فين طارق زايد طارق في حد بيعمل فيك مقلب زي المرة اللي فاتت يعني هو المرة اللي فاتت حد كلمني على طارق زايد وباعت لي ورقة ما فيش عروسة ليه يا شيخ يا شيخ؟ طارق زايد
في الاخر طول عمره مش طارق ازايز وحد بيعمل مقلب في طارق زايد ان شاء الله بكرة باذن الله تبارك وتعالى صيام صيام الخميس باذن الله النهاردة كان يوم عجيب. النهاردة بقى صليت الفجر
وجاي بقى ايه ريقي ناشف جدا عطشان جدا جدا والله العزيم يعني وكنت جاي من القاهرة كمان فالواحد بقى ايه دايخ حوالين نفسه كده صلاة الفجر وطالع العطشان في نفسي تقول لي بقى افطر واللي في دماغي ان النهاردة الايه
الخميس فانا بقى ايه قلت اطبق الدرس اللي فات على نفسي هتقول ايه ؟ والله يا نفس لا اريد بك الا الخير والله يا نفسي همنعك عن الاكل والشرب انا لا اريد الا بك الى الخير. والله يعني ان شاء الله لابلغن بك الى دار السعادة. ان شاء الله النهاردة الخميس لازم نصوم. ويا نفس احنا هنام شوية وهنقوم على الضهر مش هتبقى عطشانة ولا اي شيء
وبعد الجهاد ده اقوم قبل الضهر بشوية فمراتي تقول لي ده النهاردة الاربع. قلت يا نهار ابيض! يعني والمجهود بتاع الصبح ده راح كده! اللهم اه طبعا ما فيش حاجة مع ربنا بتروح سبحانه وتعالى
بكرة صيام يعني هل يجوز تعدد النوايا في الصيام؟ آآ مثل نصوم الخميس بكرة ان هو من باب السنة ويوم يبعد عن النار سبعين خريفا. اه يجوز باذن الله لان كل هذه اصلا من فضائل
هذا الصيام هل يجوز آآ برضو الجمع بين النوايا في في في النوافل آآ اما النوافل المقيدة بالصلوات سنة الظهر سنة العصر سنة الفجر اه فهذه لا يجمع بعضها على بعض. السنن الرواتب لا يجمع بعضها على بعض. يعني ما نجمعش مسلا ايه؟ انا فاتني لسنة مسلا المغرب البعدية. فقل لي انا هجمعها مع سنة العشاء البعدية
الاتنين في ركعتين ده ده ما ينفعش. لان هذه الصلوات مسماة فلا يجوز الجمع بينها في تلات سنن ممكن تجمعهم مع اي سنن اخرى سنة الوضوء سنة الاستخارة سنة دخول المسجد. التلاتة دول ممكن تجمعهم ايه ها
مع اي شيء اخر. يعني ممكن انا مسلا ايه انا اتوضيت مسلا وطالع لقيت عم عبدالله بيازن للعشاء فممكن اصلي سنة الوضوء مع سنة العشاء الايه؟ القبلية. ده ماشي يا اخوانا
فتلت سنن يجوز جمعها هي سنة الوضوء والاستخارة ودخول المسجد